এটিএন বাংলায় আজ রাত ৮টা ৩০ মিনিটে প্রচার হবে বিশেষ নাটক ‘সিন্দুকের চাবি’। রানা জাকারিয়ার রচনায় নাটকটি পরিচালনা করেছেন মজিবুল হক খোকন। অভিনয়ে আবুল হায়াত, নাইম, তানজিকা, মাজনুন মিজান, তানিয়া সুলতানা স্নেহা, শামীম। সিদ্দিক ব্যাপারি জমিদার বংশের বংশধর বলে তার কাছে অনেক গহনা আর ধন সম্পদ আছে, এটা গ্রামের সবাই জানে। সে তার গলায় একটা সিন্দুকের চাবি সব সময় ঝুলিয়ে ঘুরে বেড়ায়। কারণ এই সিন্দুকের মধ্যেই আছে পূর্ব পুরুষের রেখে যাওয়া অঢেল সোনা-গহনা।